Krizantēmas ordenis

220px|thumb|Lentes atgriezums ar rozeti
Augstākais Krizantēmas ordenis () ir Japānas augstākais apbalvojums. Tā pirmo variantu — ordeni ar lielo lentu 1876. gadā izveidoja Japānas imperators Meidzi; otrais variants — ordenis ar ķēdi tika apstiprināts 1888. gada 4. janvārī. Atšķirībā no Eiropas Japānā ordeņus var piešķirt arī pēc nāves.

Neskaitot imperatora ģimeni, tikai seši Japānas pilsoņi savā mūžā ir saņēmuši ordeni ar ķēdi; pēdējais šādu balvu saņēma bijušais premjerministrs Saiondzi Kinmoči 1928. gadā. Astoņiem citiem tas piešķirts pēc nāves. Mūsdienās ar to apbalvots tikai valdošais imperators. Izņēmumi ir ārvalstu vadītāji, kuriem ordeni ar ķēdi piešķir kā cieņas apliecinājumu.

Ordenis ar lielo lentu ir augstākais iespējamais apbalvojums, ko Japānas pilsonis var iegūt savas dzīves laikā. Neskaitot imperatora ģimenes locekļus, tikai 44 Japānas pilsoņi ir saņēmuši ordeni ar lielo lentu; no tiem tikai 23 tika apbalvoti dzīves laikā.

 Ordeņa apraksts 
Ordeņa ķēde ir izgatavota no zelta, un tajā ir posmi "Meiji" klasiskā formā, kas norāda uz ordeņa dibināšanas laikmetu. Tos vienu no otra atdala posmi, kurus rotā zelta krizantēmas zieds ar zaļi emaljētām lapām.

Ordeņa lielā lente ir sarkana ar tumši zilām apmales svītrām. To nēsā uz labā pleca.

Ordeņa zīme ir četrstūraina zvaigzne ar balti emaljētiem stariem; centrā ir sarkans emaljēts saules disks. Starp stariem ir dzeltens emaljas krizantēmas zieds ar zaļām emaljētām lapām. Zīme ir piekārta pie dzelteni emaljētas krizantēmas, kas atkarībā no izpildījuma varianta piekārta vai nu pie ķēdes, vai uz lielās lentes.

Ordeņa zvaigzne ir līdzīga ordeņa zīmei, bet sudraba krāsā, bez krizantēmas piekares. To nēsā uz krūtīm kreisajā pusē.

 Pakāpes 
Nosaukums / AttēlsSpēkā stāšanās datumsApbalvojuma mērķisAukstākais Krizantēmas ordenis ar ķēdicenter|200px1888. gada 4. janvāris Tiek teikts, ka ķēde ir "īpaša dāvana tiem, kas rotāti ar Augstāko ordeni."Aukstākais Krizantēmas ordenis ar lielo lentucenter|200pxordenis (augšā), zvaigzne (apakšā pa labi), rozete (apakšā pa kreisi)1876. gada 27. decembris"Īpaši piešķir... tiem, kam ir izcili nopelni, kas augstāki par tiem nopelniem, par kuriem tiktu piešķirts Uzlecošās Saules ordenis ar lielo lentu vai Svētā Dārguma ordenis ar lielo lentu ".Aukstākais Krizantēmas ordeniscenter|200px1876. gada 27. decembrīTas nekad nav ticis pasniegts pats par sevi, tas tiek uzskatīta par Lielās lentes un ķēdes zvaigzni;
oficiāli iekļauta kā abu pakāpju zvaigzne 2003. gada institucionālajā reformā.

 Skatīt arī 
 Pavlovnijas Ziedu ordenis
 Uzlēcošās Saules ordenis
 Svētā Dārguma ordenis
 Kultūras ordenis

 Atsauces 

 Ārējās saites 

Kategorija:Japānas apbalvojumi